Patrick Blanc

**Patrick Blanc** (* 3. jún 1953, Paríž, Francúzsko) je francúzsky botanik, vedec a umelecký dizajnér. Známy je predovšetkým tvorbou tzv. vertikálnych zelených stien známych ako "le mur végétal" alebo "vertical garden".

## Vedecká činnosť
Vyštudoval Pierrovu univerzitu v Paríži, kde získal titul Doktor vied. Od roku 1982 pracuje ako vedec v Národnom centre vedeckého výskumu vo Francúzsku (CNRS), kde sa špecializuje na výskum rastlín subtropických lesov. Podnikol veľa študijných ciest. Na základe dlhoročných pozorovaní vylepšil spôsob pestovania rastlín bez použitia pôdy (hydropóniu). Množstvo rastlín rastie na skalách, skalných previsoch, konároch stromov, cestách a na miestach s minimálnym množstvom pôdy. Pôda pre tieto rastliny predstavuje najmä mechanickú podporu. Potrebné sú iba voda a minerály v nej obsiahnuté, svetlo a oxid uhličitý. Hydropónia je podstatou jeho zelenej steny, ktorej cieľom bolo okrem estetického výrazu aj skvalitnenie životného prostredia obyvateľov miest: stena zlepšuje kvalitu vzduchu, znižuje spotrebu energie, prináša zeleň a tým zvyšuje kvalitu života jeho obyvateľov.

## Zelená stena

Ním patentovaná zelená stena sa skladá z 3 častí: kovového rámu, PVC vrstvy a vrstvy plsti. Kovový rám môže byť zavesený na stenu, ale môže stáť aj samostatne. Poskytuje tak priestor pre vzduchovú medzeru pôsobiacu ako veľmi efektívny tepelný a zvukový izolačný systém. Do kovového rámu je pomocou nitových spojov uchytená 1 cm hrubá PVC platňa. Spevňuje celú konštrukciu a robí ju vodovzdornou. Posledná je vrstva plsti, vyrobená z polyamidu, spojená s PVC skobami. Je odolná voči hnilobe a jej vysoká kapilarita dovoľuje rovnomernú nasiakavosť vodou. Rastliny sa inštalujú na túto vrstvu ako semienka, odrezky, alebo už ako odrastené rastliny. Celková váha takejto steny, vrátane rastlín a kovového rámu je menšia ako 30 kg na m². Tento fakt ju umožňuje aplikovať na akúkoľvek stenu bez rozmerovej limitácie. Zelená stena používa automatizované zavlažovanie zhora. Môže byť realizovaná tak v interiéri ako aj v exteriéri. 

Spolupracoval a spolupracuje so známymi architektmi: Jean Nouvel, Andrée Putman, Francis Soler, Edouard Francois, Jacqueline a Henri Boiffils, Herzog de Meuron, Marc Newson, Sagues a ďalší.

## Ďalšie aktivity

* Vedecký výskum od roku 1972
* Vedecké publikácie od roku 1977
* Vedecké misie: Francúzska Guyana (1989), Kamerun (1989)
* Objav nových rastlinných druhov a propagácia botanických záhrad
* Prednášky na univerzite, vedúci profesor doktorandského štúdia
* v roku 2002 navrhol do kolekcie francúzskeho návrhára Jean-Paula Gaultiera svadobnú róbu
* množstvo interview po celom svete

## Najznámejšie diela

*nádvorie hotela Pershing Hall, Paríž, 2001
* butik Marithé&François Girbaud, Manhattan
* obchodné centrum Siam Paragon, Bangkok
* Múzeum moderného umenia 21. storočia, Kanazawa, Japonsko
* Múzeum Quai Branly, Paríž, 2006
* BHV Hommes, 4.okruh v Paríži (4e arrondissement de Paris, vonkajšia stena parížskeho obchodného domu, 2007)
* Galérie Lafayette, Berlín, Friedrichstraße, 2008
* Melbourne Central, Melbourne, Austrália, 2008

## Niektoré ďalšie diela
* 1988 - prvá zelená stena vytvorená v Mestečku vied a priemyslu v Paríži
* 1994 - Festival Záhrad (Festival des jardins) v Chaumont-sur-Loire
* 2000 - zelená stena akvária Gênes, Taliansko
* 2003 - stena Francúzskej ambasády v Novom Dillí
* 2005 - severná fasáda Aviňonských sál (halles d'Avignon) 
* 2005 - Námestie Vinet v Bordeaux (s Michel Desvigne)
* 2006 - stena v dans l'Espace Weleda, 8. okruh v Paríži (8e arrondissement de Paris)
* 2007 - zelená stena  CaixaForum v Madride
* 2008 - Kruhový oblúk blízko Veľkého provinčného divadla (Grand Théâtre de Provence)  v Aix-en-Provence

## Knihy
* 1990 - *Biologie d'une canopée de forêt équatoriale prales: Rapport de Mission Radeau des cimes,* octobre-novembre 1989, Petit Saut - Guyane française, ouvrage collectif réalisé sous la Direction de Francis Halle et Patrick Blanc, Département de Industrie Xylochimie
* 2002 - *Être Plante à l'ombre des forêts tropicales*
* 2005 - *Le bonheur d'existencie Plante*,  (ISBN 2-350-04018-6)
* 2007 - *Folies Vegetales* (expozície, Paríž)
* 2008 - *Le Mur végétal, de la nature à la Ville*

## Zdroje
* http://www.verticalgardenpatrickblanc.com
* http://pingmag.jp/2006/12/08/vertical-garden-the-art-of-organic-architecture/ 
* http://www.australianlandscapeconference.com 
* Anna Lambertini, Jacques Leenhardt: *Vertical Gardens, bringing the city to life*

Kategória:Francúzski botanici
Kategória:Francúzski vedci                        
Kategória:Francúzski dizajnéri